**Оңтүстік Қазақстан облысы білім басқармасының**

**«Шымкент №1 саңырау балалардың мектеп-интернаты» коммуналдық мемлекеттік мекемесі**

**9 «А» сыныбымен**

**география пәнінен**

**«Шөл зонасы» тақырыбында өткізілетін ашық сабақтың**

**жоспары**

**Мұғалім: Тоқаева Д.А.**

**2014-2015 оқу жылы**

**Сабақтың тақырыбы: Шөл зонасы. №1(1)**

**Сабақтың мақсаты:**

***Білімділігі:*** *Өткен сабақты сұрақ-жауап арқылы бекіту. Шөл зонасының климаты, қорығы, өсімдігі мен жануарлар дүниесі жайында меңгерту, білім деңгейін дамыту.*

***Дамытушылығы:*** *Оқушылардың ой-өрісін дамыту, есте сақтау қабілетін жетілдіріп, сөздік қорларын молайту.*

***Тәрбиелігі:*** *Оқушылардың пәнге деген қызығушылықтарын арттыру. Қазақстанның табиғатын білуге, қорғауға тәрбиелеу.*

***Коррекциялық:*** *Оқушылардың дыбыстарын дұрыс, анық айтылуын үнемі қадағалап отыру.*

**Сабақтың көрнекілігі:** *ҚР картасы, суреттер, тақырып бойынша сұрақтар жазылған плакат, жаңа сөздер жазылған қима қағаздар.*

**Жоспары:**

1. *Ұйымдастыру кезеңі.*
2. *Өткен сабақты қайталау.*
3. *Жаңа сабақ.*
4. *Сабақты бекіту.*
5. *Сабақты қорыту.*
6. *Үйге тапсырма.*
7. *Оқушыларды бағалау.*

**Сабақтың барысы:**

1. **Ұйымдастыру кезеңі.**

***а) амандасу.***

* *Қабылдағышты киіп, аспапты қосыңдар.*
* *[ПА-ПА-ПА] – Дыбыс бар ма?*
* *[- Қазір қандай сабақ?]*
* *[-Қазір жылдың қай мезгілі?]*
* *[- Бүгін айдың нешесі?]*
* *[- Бүгін аптаның қай күні?]*
* *[- Бүгін ауа-райы қандай?]*

***б) сөздік жаттығу.***

Неткен байтақ, жері шүйгін, кең еді,

Жетпес оған еш ақынның теңеуі.

Кең пейілдік, дархандыққа жасымнан,

Баурап еді баласындай мені елі.

1. **Өткен сабақты қайталау.**
2. ***Сұрақ-жауап арқылы пысықтау.***

* *Өткен сабақтың тақырыбы қандай?*
* *Үйге қандай тапсырма берілді?*
* *Үйге тапсырма (сұрақтарға жауап беріп келу).*

1. ***Үй тапсырмасын тексеруге арналған сұрақтар.***
2. *Шөлейт зонасының климаты қандай?*
3. *Шөлейт зонасындағы ірі өзендерді ата.*
4. *Шөлейт зонасындағы топырағы қандай?*
5. *Шөлейт зонасында қандай өсімдіктер өседі?*
6. *Шөлейт зонасында қандай жануарлар мекендейді?*
7. **Жаңа сабақ.**

*- Бүгінгі сабақтың тақырыбын оқимыз.*

***Меңгерілетін сөздер.***

Климат – ауа райы.

Жүзген – шөлдің өсімдігі.

Қоңырбас – бойы аласа дақыл.

Сексеуіл – биіктігі 5-6 метрдей ағаш. Бұтақтары жан-жағына

жайылып өсетін ағаш.

***а) жаңа сабақты түсіндіру.***

*Картадан шөл зонасының орнын көрсету.*

|  |  |  |  |  |  |
| --- | --- | --- | --- | --- | --- |
| **Табиғат зонасы** | **Климат жағдайы** | **Топырағы** | **Өсімдігі** | **Жануарлар дүниесі** | **Қорық** |
| Шөл зонасы | Шөл зонасының климаты континенті әрі тым құрғақ  Жазы жылы  +400С  Қысы суық  -150С | Шөлді аймақтың топырақ жамылғысы солтүстік бөлігінде қоңыр, ал оңтүстігінде саздақты және сұр топырақ басым | Ақ және қара сексеуіл, дермене, жүзген, селеу, ерке шөп, жауқазын, жуа, қоңырбас | Құм сарышұнағы, құм тасбақасы, торғай, қарақұрт, ақ бөкен, кірпі | Барса Келмес қорығы 1939ж. Арал теңізіндегі «Барсакелмес» аралында құрылған еді. Қорықта өсімдіктің 257 түрі бар. Бақырамен жорғалаудың 8 түрі өседі. |

1. **Сабақты бекіту.**
2. ***Оқулықпен жұмыс.***

*Мұғалім - Балалар, оқулықтың 140-бетін ашыңдар, жәй дауыспен*

*оқыңдар.*

1. ***Дәптермен жұмыс.***

*Мұғалім: - Балалар, жаңа сөздерді дәптерге жазамыз.*

1. ***Кескін картамен жұмыс.***

***Жаңа сабақты бекітуге арналған сұрақтар.***

1. *Шөл дала зонасының климаты қандай?*
2. *Шөл зонасының топырағы қандай?*
3. *Шөл зонасында қандай өсімдіктер өседі?*
4. *Шөлзонасында қандай жануарлар тіршілік етеді?*
5. *Шөлзонасындағы қорықты ата.*

***Оқулықты пайдалана отырып кестені толтыру.***

|  |  |  |  |  |
| --- | --- | --- | --- | --- |
| **Табиғат зонасы** | **Климат жағдайы** | **Өсімдіктері** | **Топырағы** | **Жануарлары** |
|  |  |  |  |  |

1. **Сабақты қорыту.**

*[- Бүгін біз сабақта не білдік?]*

*[- Бүгін біз сабақта не істедік?]*

1. **Үйге тапсырма.**

* *140-бет. Шөл зонасын оқып келу.*

1. **Оқушыларды бағалау.**